Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: 4.1. A szakmai vizsgáztatás általános szabályairól és eljárásrendjérõl szóló 26/2001. (VII. 27.) OM rendelet alapján
Paragraph Index: 498

5. A szakmai vizsga értékelése 5.1. A vizsgázó a szakmai záróvizsga írásbeli és szóbeli minden elemére érdemjegyet kap (4+4 részjegy) és ezek átlaga kerül a szakképesítést igazoló bizonyítványba elméleti érdemjegyként. 5.2. A bizonyítványba gyakorlati érdemjegyként a szakdolgozat Vizsgabizottság által elfogadott érdemjegye kerül. 5.3. Nem bocsátható szakmai vizsgára az a hallgató, aki az írásbeli vizsgán elégtelen (1) teljesítményt nyújtott bármelyik írásbeli részbõl. 5.4. Nem bocsátható szakmai vizsgára az a hallgató, aki a szakdolgozatát nem nyújtotta be az elõírt idõre. 5.5. Sikertelen a szakmai vizsga akkor, ha a vizsgázó a komplex szóbeli tétel bármelyik részkérdésére, vagy a szakdolgozatára elégtelen (1) érdemjegyet kapott. Javítóvizsgát abból a tételsorból kell tennie, amelybõl tudását elégtelen osztályzattal értékelték. 5.6. Az írásbeli vizsgán sikertelen tantárgyi vizsgarész külön megismételhetõ. VI. Egyéb tudnivalók A vizsgázó a szakmai vizsgákat megkezdheti a szakképesítés elnyerésének feltételeként megszabott két középfokú, gazdasági „C” típusú államilag elismert szakmai nyelvvizsga (kétnyelvû) letétele nélkül, de végbizonyítványát csak a két nyelvbõl letett nyelvvizsgát igazoló oklevél bemutatásakor kapja meg.

Source: https://magyarkozlony.hu/hivatalos-lapok/b5a40a447e90d106a60c67414a037b6e3e3cc789/dokumentumok/6f9c43cdf2f154f2dbc7d9ac93814d5168a00b71/letoltes